สวัสดีค่ะ พอดีกว่าหนูกินยาคุมควบคู่กับยาสมุนไพรรากสามสิบมาได้ ประมาณ 13 วันแล้ว วันนี้มีเลือดออกแบบกระปิดกระปรอยและมีเจ็บท้องน้อยนิดหน่อยค่ะ หนูอยากถามว่าถ้าหนูเลิกกินยาสมุนไพรแล้วกินยาคุมไปเรื่อยๆ จนหมดแผง ถ้าในระหว่างนั้นมีเพศสัมพันธ์ด้วย ประสิทธิภาพของยาคุมจะยังมีหรือไม่ค่ะ
สวัสดีค่ะ ยาสมุนไพรรากสามสิบ เป็นสมุนไพรที่มีฤทธิ์คล้ายฮอร์โมนเอสโตรเจน ดังนั้น หากกำลังทานยาคุมกำเนิดซึ่งก็มีฮอร์โมนเอสโตรเจนอยู่แล้ว ก็อาจทำให้ได้รับผลข้างเคียงจากฮอร์โมนเอสโตรเจนเพิ่มขึ้นได้ เช่น คลื่นไส้ อาเจียน ปวดหัว เวียนหัว เจ็บเต้านม รวมถึงการเกิดเลือดออกกะปริดกะปรอยดังนั้น หากยังทานยาคุมกำเนิดอยู่ ก็ไม่ควรทานรากสมุนไพรที่มีฤทธิ์ของฮอร์โมนเพศหญิงเพิ่มไปอีกค่ะสำหรับประสิทธิภาพของยาคุมกำเนิดไม่น่าจะลดลง หากทานยาคุมได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ดังนั้น สามารถที่จะมีเพศสัมพันธ์ได้ โดยโอกาสในการตั้งครรภ์มีน้อยกว่า 1% ค่ะ แต่หากไม่มั่นใจ ก็ควรใช้ถุงยางอนามัยร่วมไปด้วยค่ะ